CELEX: 62015TN0211
Language: fi
Date: 2015-04-27 00:00:00
Title: Asia T-211/15 P: Valitus, jonka Claudio Necci on tehnyt 27.4.2015 virkamiestuomioistuimen asiassa F-5/15, Necci v. komissio, 25.3.2015 antamasta määräyksestä

22.6.2015   
            
            
               FI
            
            
               Euroopan unionin virallinen lehti
            
            
               C 205/38
            
         Valitus, jonka Claudio Necci on tehnyt 27.4.2015 virkamiestuomioistuimen asiassa F-5/15, Necci v. komissio, 25.3.2015 antamasta määräyksestä
   (Asia T-211/15 P)
   (2015/C 205/51)
   Oikeudenkäyntikieli: ranska
   
      Asianosaiset
   
   
      Valittaja: Claudio Necci (Auderghem, Belgia) (edustajat: asianajajat S. Orlandi ja T. Martin)
   
      Muu osapuoli: Euroopan komissio
   
      Vaatimukset
   
   Valittaja vaatii unionin yleistä tuomioistuinta
   
               —
            
            
               kumoamaan Euroopan unionin virkamiestuomioistuimen asiassa F-5/15 (Necci v. komissio) 25.3.2015 antaman määräyksen
            
         
               —
            
            
               palauttamaan asian Euroopan unionin virkamiestuomioistuimelle.
            
         
      Oikeudelliset perusteet ja pääasialliset perustelut
   
   Valituksensa tueksi valittaja vetoaa kahteen valitusperusteeseen.
   
               1)
            
            
               Ensimmäinen valitusperuste, jonka mukaan virkamiestuomioistuin loukkasi oikeutta tehokkaaseen oikeussuojaan, kun se hylkäsi kantajan nostaman kumoamiskanteen sen vuoksi, että tutkittavaksi ottamisen edellytykset puuttuvat, minkä se katsoi virheellisesti tapahtuvan ”selvästi”.
            
         
               2)
            
            
               Toinen valitusperuste, jonka mukaan virkamiestuomioistuin teki oikeudellisen virheen, kun se katsoi, että henkilöstösääntöjen 90 artiklassa tarkoitetun hallintovalituksen tekemisen määräaika alkoi juosta palvelusvuosien hyväksi laskemista koskevan ehdotuksen vastaanottamisesta eikä siitä, kun toimihenkilö hyväksyi sen.